als_Latn dik_Latn sag_Latn
Jo vetëm Rusia, apo ish-vendet e Bashkimit Sovjetik por e gjithë bota e basketbollit është në zi për humbjen e një njeriu të madh si Sergey Belov, i cili ishte edhe protagonisti kryesor i asaj fitore në Lojërat Olimpike ndaj Shteteve të Bashkuara. Heroi i Mynihut dhe një ndër basketbollistët më të mirë të të gjitha kohërave ndërroi jetë në moshën 69-vjecare, në Perm, qytet pranë Uraleve.
Belov firmosi të parën humbje të mjeshtrave amerikanë në atë fitore të paharrueshme të Olimpiadës së Mynihut, në finalen e vitit 1972. Shooting guard, ose lojtar i pozicionit numër 2 në basketboll, pozicion që i atribuohet lojtarëve me aftësi shumë të mira shënimi përvec vizionit dhe organizimit të lojës, Sergey Belov bënte diferencën në fushë me një talent të jashtëzakonshëm dhe përgatitje fizike eksplozive për atë epokë.
Belov fitoi 2 Kupa Kampionesh me CSKA-në si dhe 2 tituj si Kampion Evrope me përfaqësuesen e Bashkimit Sovjetik në vitet 1969 e 1971. Në palmares-in e tij figurojnë plot 15 medalje të fituara nga viti 1967 – 1980, ndërmjet të cilave 7 ari, dy botërorë, katër evropianë dhe një olimpiadë.
Suksesi më i vecantë padyshim mbetet ai në Lojërat Olimpike të Mynihut, natyrisht sfidës më të diskutuar në historinë e basketbollit botëror. Në fund të asaj ndeshje tepër të ekuilibruar Bashkimit Sovjetik mundi për herë të parë Shtetet e Bashkuara, që zbriti në parket me një seleksion lojtarësh nga Universitetet e këtij vendi, mes të cilëve bënte pjesë edhe Doug Collins, trajneri i mëvonshëm i Michael Jordan te Chicago Bulls, por vlen të kujtohet gjithashtu fakti se deri te dream team-i i famshëm i vitit 1992, në Barcelonë, FIBA ndalonte të merrnin pjesë në kompeticionet e saj profesionistët e NBA-t, e lejoheshin vetëm lojtarët diletantë.
Koshi përcaktues i rezultatit 52-51 në fakt u shënua nga një tjetër Belov, Alexander, i cili ndërroi jetë ekzaktësisht 35 vjet më parë dhe u shënua pas ndërhyrjes së presidentit të asaj kohe të FIBA-s, Ëilliam Jones.
Ai bëri që të luhej edhe një herë sekondi i fundit i ndeshjes duke përmbysur disavantazhin 51-50 në favor të amerikanëve që me t’u dëgjuar sirenën filluan festën, por një kthim i tillë i rezultatit shkaktoi polemika të shumta, që për pasojë bënë që seleksioni i Shteteve të Bashkuara të mos paraqitej në ceremoninë e dhënies së medaljeve.
Me të mbyllur karrierën si lojtar Belov iu dedikua karrierës së trajnerit nën drejtimin e CSKA-së, si dhe të përfaqësueses ruse me të cilën fitoi dy medalje argjendi, në botërorët e viteve 1994 e 1998. Sergey Belov pati privilegjin për të ndezur flakën në Lojërat Olimpike të Moskës, në vitin 1980 dhe në një periudhë kur lojtarët diletantë nuk mund të përfshiheshin në skuadrat e NBA-t Belov për madhështinë dhe talentin e tij të jashtëzakonshëm u bë i pari basketbollist jo amerikan që u përfshi në Hall of Fame.
als_Latn als_Latn als_Latn als_Latn als_Latn als_Latn als_Latn